Часцей за ўсё Беларусь наведваюць турысты з бліжэйшых краін - Расіі, Украіны, Літвы, Латвіі, Польшчы, Эстоніі. Сярэдняя працягласць знаходжання расійскіх турыстаў складае пяць дзён. "Традыцыйна карыстаюцца папулярнасцю нашы беларускія санаторыі, перш за ўсё сярод расіян. Папулярныя гарналыжныя курорты - Сілічы, Лагойск. Новы імпульс у развіцці турызму атрымалі запаведнікі і нацыянальныя паркі. Напрыклад, у адзін з апошніх дзён снежня ў Белавежскую пушчу прыехала больш за 140 турыстычных аўтобусаў. Традыцыйна выклікае цікавасць тур выхаднога дня па Мірскім і Нясвіжскім замках. Нашы аграсядзібы актыўна наведваюць не толькі беларусы, але і замежныя грамадзяне. Плануем таксама развіваць прамысловы турызм, гэты напрамак выклікае вялікую цікавасць", - адзначыў Віталь Грыцэвіч.